يابوي ليتك هنا وتشوف حالي  تشوف وش هو صار من بعد فرقاك    صار الوطن بعدك من الناس خالي  صار... ( الوطن غربه ) بعد مافقدناك      يابوي أنا بعدّك سهيرة الليالي  مقهورة من دنيّاي منّا.... ومنّاك !    حدتني الدنيا وأنا راس مالي  إني ... عزيز النفس . مثلك وشرواك      مافيه شيٍ في حياتي صفالي  حتى . الورود . إن جيتها صارت أشواك      أطيح واحمولي عليّه إثقالي  وأتخيلك مديت لي كف , يمناك      بعدّك ولامره ترى إرتاح بالي  أصفّق على كفي ندم وآتحراك      من ضيقتي ياكّم أصّدق خيالي  وأقوم أدوّر عنّك وآقول ب القاك      أضيع بالعالم وهمي سؤالي ؟  هو أنت ؟ وينك ؟ ليه ماعاد شفناك ؟      إهداء الى ابوي الغالي  (سافر للصين )  من بنتك(اميرة المسن)